Дни Еразъм 2019 - HRDC
Дни Еразъм 2019
Инициативата имаше огромен успех през 2018 г., когато на 12 и 13 октомври в 39 европейски страни бяха проведени 1435 събития, с които бяха достигнати близо 116 милиона граждани от Европа и извън нея. Събития бяха организирани в над 740 населени места в различни точки на света, като бяха подчертани ползите и резултатите от реализираните проектни дейности във всички образователни сектори.
Стъпвайки на този успех, беше взето решение за провеждане на „Дни Еразъм“ и през 2019г. на 10, 11 и 12 октомври.
Всички настоящи и предишни организации-бенефициенти на Програма „Еразъм+“ се насърчават да покажат резултатите и въздействието от реализацията на техните проекти, като организират информационно събитие на доброволни начала (семинар, партньорска среща, изложба и др.). Събитието следва да бъде регистрирано на официалната страница на инициативата www.erasmusdays.eu, която ще бъде отворена официално на 9 май 2019г. Всяко регистрирано събитие ще бъде отразено в интернет страницата и ще бъде видно на глобалната карта на инициативата.
При визуалното оформление на събитията / споделянето на информация в социалните мрежи, моля да използвате приложените информационни материали.